open-index/open-wikipedia-markdown huggingface dataset:
दम लगा के हईशा

**दम लगा के हईशा** एक भारतीय बॉलीवुड फिल्म है। इसका निर्देशन शरत कटारिया ने किया है। इसमें मुख्य भूमिका में आयुष्मान खुराना और भूमि पेडनेकर हैं। यह फ़िल्म 27 फरवरी 2015 को सिनेमाघरों में प्रदर्शित हो चुकी है।

## कहानी
वर्ष 1995 में प्रेम प्रकाश तिवारी (आयुष्मान खुराना) एक हरिद्वार के स्थानीय बाजार में एक छोटी सी दुकान चलाता है। उसके पिता जी उसकी शादी एक पढ़ी लिखी और अधिक वजनी लड़की संध्या वर्मा (भूमि पेडनेकर) से करा देते हैं। लेकिन प्रेम एक मोटी लड़की से शादी करने के कारण उससे दूर रहता है। उसके मित्र और अन्य साथी उसका मज़ाक़ उड़ाते रहते हैं। इस कारण प्रेम तनाव में रहने लगता है।

एक दिन प्रेम के मित्र की शादी में वह दोनों जा रहे होते हैं। जहाँ वह शराब पी लेता है और संध्या के बारे में इधर-उधर की बात कह देता है। यह सुनकर संध्या सभी लोगों के सामने उसे थप्पड़ मार देती है। इसके बाद प्रेम भी उसे वापस थप्पड़ मार देता है। दूसरे दिन यह किस्सा घर में एक गरमा-गरम विषय बन जाता है। संध्या प्रेम के पिताजी पर आरोप लगाती है की उसने प्रेम को महिलाओं के प्रति कोई अच्छी शिक्षा नहीं दी। वह घर छोड़ कर अपने माता पिता के घर चले जाती है। वहाँ उसे अपने पति के घर जाने बोलते हैं तो वह कहती है कि उसका निर्णय नहीं बदलेगा। प्रेम भी अब अपनी पिछली परीक्षा को उत्तीर्ण करने का प्रयास करता है।

इसी दौरान उसके दुकान के पास सामान-उत्पाद बेचने वाला एक दुकान खोल देता है। प्रेम उससे बात करने के लिए जाता है। वह दुकानदार उसे केवल इसी शर्त में वहाँ से हटता है यदि वह 'दम लगा के हईशा' प्रतियोगिता जीत जाए (जिसमें अपनी पत्नी को अपने कंधो पर बैठा कर दौड़ना होता है)।

न्यायालय में प्रेम और संध्या दोनों ने तलाक के लिए आवेदन किए हुए होते हैं। न्यायाधीश उन दोनों को 6 महिने एक साथ रह कर देखने के लिए वक्त देता है। प्रेम और संध्या इसी बीच एक दूसरे को जानने लगते हैं। प्रेम संध्या को इस प्रतियोगिता में भाग लेने के लिए तैयार कर लेता है। दोनों प्रतियोगिता में हिस्सा लेते हैं। जहाँ अन्य 9 प्रतियोगी आगे नहीं बढ़ पाते और धीरे धीरे कर प्रेम और संध्या आखिर तक पहुँच कर जीत जाते हैं।

## कलाकार
* आयुष्मान खुराना - प्रेम प्रकाश तिवारी
* भूमि पेडनेकर - संध्या वर्मा
* कुमार सानु - कुमार सानु
* संजय मिश्रा - चंद्रभन तिवारी
* अलका अमीन - शशि तिवारी
* शीबा चड्ढा - नैन तारा
* सीमा पाहवा - सुभद्रा रानी
* श्रीकांत वर्मा - शाखा बाबू
* पूरवा नीरज - संध्या का वकील
* कुणाल मल्ला - बड़े जीजाजी
* सोनाली शर्मा आनंद - हेमा
* चन्द्र चूर राय - निर्मल
* जाहिदूर इस्लाम षुवों - षुवों

## संगीत

इस फिल्म के लिए संगीत अनु मलिक ने दिया है और बोल वरुण ग्रोवर ने लिखे हैं। मोनाली ठाकुर को गीत "मोह मोह के धागे" के लिए श्रेष्ठ गायिका का राष्ट्रीय फ़िल्म पुरस्कार मिला। वरुण ग्रोवर को भी इस गीत के लिए श्रेष्ठ गीतकार का राष्ट्रीय फ़िल्म पुरस्कार मिला।

## इन्हें भी देखें
* विकी डोनर
* टॉयलेट: एक प्रेम कथा
* सुई धागा: मेड इन इंडिया
* शुभ मंगल सावधान
* शादी में ज़रूर आना

## सन्दर्भ

## बाहरी कड़ियाँ
*

श्रेणी:अनु मलिक द्वारा संगीतबद्ध फिल्में
श्रेणी:हिन्दी फ़िल्में वर्णक्रमानुसार
सियालदह-बलिया एक्सप्रेस

अंगूठाकार|सियालदह-बलिया
**सियालदाह-बलिया एक्सप्रेस** भारतीय रेल की एक सामान्य मेल/एक्सप्रेस ट्रैन हैं जो सियालदह एवं बलिया के बीच चलती हैं। यह देश के दो प्रमुख राज्यों उत्तर प्रदेश एवं पश्चिम बंगाल को जोड़ती है। 

## ट्रैन का परिचालन
### 13106 डाउन एक्सप्रेस
बलिया-सियालदह एक्सप्रेस (13106) जो बलिया से सुबह के 8:55 में खुलती हैं १८ घंटे 40 मिनट का सफर तय करके सुबह के 3:35 में सियालदह पहुँचती हैं।

ई रेल से साभार

### 13105 अप एक्सप्रेस
इसके विपरीत सियालदह से खुलने वाली 13105 सियालदह -बलिया एक्सप्रेस सियालदह से दिन के 13.20 खुलती हैं एवं बलिया सुबह के 6.10 बजे पहुँचती हैं।

इरेल से साभार

### किराया तालिका

## सन्दर्भ

श्रेणी:मेल एक्स्प्रेस ट्रेन
लैब्नीज का सामान्य नियम

कैलकुलस में **लैब्नीज का सामान्य नियम** (general Leibniz rule) गुणन नियम (product rule) का सामान्यीकरण करता है। इसका नाम जर्मन गणितज्ञ लैब्नीज के नाम पर रखा गया है। 

इस नियम के अनुसार, यदि *f* और *g* दो फलन हैं जो *n*-बार अवकलित किये जा सकते हैं , तो *fg* भी न-बार अवकलित किया जा सकता है तथा इसका *n*-वाँ अवकलज निम्नलिखित है-

:(fg)^{(n)}=\sum_{k=0}^n {n \choose k} f^{(k)} g^{(n-k)}

जहाँ {n \choose k}={n!\over k! (n-k)!} द्विपद गुणांक (binomial coefficient) हैं।

इस सूत्र को गुणन नियम तथा गणितीय आगमन (mathematical induction) का प्रयोग करके सिद्ध किया जा सकता है।

## सन्दर्भ

श्रेणी:कलन
गुणन नियम

कैलकुलस में, **गुणन नियम** (product rule) दो या अधिक फलनों के गुणनफल का अवकलज निकालने का एक सूत्र है। 

गुणन नियम को निम्नलिखित ढंग से अभिव्यक्त किया जा सकता है-

:(f\cdot g)'=f'\cdot g+f\cdot g' \,\! 

इसे ही लैब्नीज के निरूपण (Leibniz notation) के द्वारा निम्नलिखित ढंग से लिखा जाता है-

:\dfrac{d}{dx}(u\cdot v)=u\cdot \dfrac{dv}{dx}+v\cdot \dfrac{du}{dx}.

और, डिफरेंशियल्स के रूप में इसे निम्नलिखित प्रकार से लिखा जाता है_
: d(uv)=u\,dv+v\,du.

## उदाहरण
### उदाहरण १
माना निम्नलिखित फलन का अवकलज निकालना है-
:  f(x) = x^2 \, \sin(x) 

गुणन नियम का उपयोग करते हुए इसका अवकलज निम्नलिखित है-
:  f^\prime (x) = 2 x \, \sin(x) + x^2 \, \cos(x) 

:: ध्यान दें कि  x^2 \, का अवकलज  2x \, है, तथा

::  \sin(x) \,  का अवकलज  \cos(x) \,  है।

### उदाहरण २
माना निम्नलिखित फलन का अवकलज निकालना है-
: h\left(x\right) = (x+1)(x^2+ 1)
इस फलन का अवकलज  h'  प्राप्त करने के लिये  h  को दो फलनों  f(x) = x+1  तथा  g(x) = (x^2+1)  का गुणनफल के रूप में देखें। अब गुणन नियम का उपयोग करने पर-

: \displaystyle h'(x) = f'(x)g(x) + f(x)g'(x) 
: = \displaystyle(x^2+1) + (x+1)(2x)  
: = \displaystyle 3x^2+2x+1

यह अवकलज निम्नलिखित सरल रीति से भी निकाला जा सकता है। फलन  h  को एक बहुपद के रूप में सरल करके लिखने पर,

: h\left(x\right) = x^3+x^2+x+1 

ध्यान दें कि दायां पक्ष तीन पदों का योग है जिसका अवकलज तीनों पदों के अवकलज के योग के बराबर होगा। अर्थात-

: \displaystyle h'(x) = 3x^2+2x + 1 

## इन्हें भी देखें
*लैब्नीज का सामान्य नियम‎

श्रेणी:कलन
नाइट्रोजन चक्र

[thumb|[जलजीवशाला नाइट्रोजन चक्र]]
भूमि तथा पौधों में विभिन्न विधियों द्वारा वायुमंडल की स्वतंत्र नाइट्रोजन का नाइट्रोजनीय यौगिकों के रूप में स्थिरीकरण और उनके पुनः स्वतंत्र नाइट्रोजन में परिवर्तित होने का अनवरत प्रक्रम **नाइट्रोजन चक्र** कहलाता है।

## सन्दर्भ

## इन्हें भी देखें
*जल चक्र
*कार्बन चक्र

श्रेणी:वायुमण्डल
*
श्रेणी:जैवभूरासायनिक चक्र
श्रेणी:जीवमण्डल
चौथ माता

, चौथ का बरवाड़ा राजस्थान के सवाई माधोपुर जिले के अंतर्गत आने वाला एक छोटा सा शहर है, माता जी का भव्य मंदिर इसी छोटे से शहर के शक्तिगिरी पर्वत पर बना हुआ है। चौथ माता हिन्दू धर्म की प्रमुख देवी मानी जाती है जो स्वयं माता पार्वती का ही एक रूप है। भारत का सबसे प्राचीन व सबसे सुप्रसिद्ध चौथ माता का मंदिर चौथ का बरवाड़ा शहर में स्थापित है जहाँ पर हर महीने की चतुर्थी पर लाखों दर्शनार्थी माता जी के दर्शन हेतु आते हैं। चौथ का बरवाड़ा शहर में हर चतुर्थी को स्त्रियाँ माता जी के मंदिर में माँ के दर्शन करने के बाद व्रत खोलती है एवं सदा सुहागन रहने आशीष प्राप्त करती है। करवा चौथ एवं माही चौथ पर माता जी के दरबार में लाखों की तादाद में दर्शनार्थी पहुँचते है जिससे छोटा सा चौथ का बरवाड़ा शहर माता जी के जयकारों से गुंजायमान रहता है। चौथ माता के स्त्रियों की भीड़ पुरुषों की अपेक्षा अधिक रहती है क्योंकि सुहाग के लिए सबसे उपयुक्त जगह माँ का दरबार जो जन जन की आस्था का केंद्र है।  
अंगूठाकार|चौथ माता का मंदिर, चौथ का बरवाडा, सवाई माधोपुर,  गंगापुर सिटी के पास में,राजस्थान

### {2} भारत का दूसरा चौथ माता का मंदिर मध्यप्रदेश के इंदौर शहर में एयरपोर्ट मार्ग स्थित अम्बिकपुरी कॉलोनी में है. जहाँ प्रत्येक महीने की चौथ पर हजारो श्रद्धालु दर्शन हेतु आते है.

## सन्दर्भ

चौथ का बरवाड़ा

चौथ माता व्रत की कहानी  
श्रेणी:राजस्थान में हिन्दू मन्दिर
सिरोही गाँव

**सिरोही गाँव** भारतीय राज्य राजस्थान के सवाई माधोपुर जिले की चौथ का बरवाड़ा तहसील में झोपड़ा ग्राम पंचायत के अंतर्गत आने वाला एक छोटा सा गाँव है, जो गलवा नदी के पास में बसा हुआ है।

## सन्दर्भ
रुआपेहू पर्वत

**रुआपेहू पर्वत** (Mount Ruapehu), जिसे केवल **रुआपेहू** भी कहा जाता है, न्यूज़ीलैण्ड के उत्तर द्वीप के ताऊपो ज्वालामुखीय क्षेत्र के दक्षिणी छोर पर स्थित एक सक्रीय मिश्रित ज्वालामुखी (स्ट्रैटोवोल्केनो) है। यह ताऊपो झील के दक्षिणी तट से ४० किमी की दूरी पर टोंगारीरो राष्ट्रीय उद्यान (Tongariro National Park) में विराजमान है। उत्तर द्वीप कि सभी हिमानियाँ (ग्लेशियर) इसी पर्वत की ढलानो पर स्थित हैं।

रुआपेहू दुनिया के सबसे सक्रीय ज्वालामुखियों में से एक है और न्यूज़ीलैण्ड का सबसे बड़ा ज्वालामुखी है। यह उत्तर द्वीप का सबसे ऊँचा बिन्दु है और इसके तीन प्रमुख शिखर हैं: २७९७ मीटर ऊँचा ताहूरांगी (Tahurangi), २७५५ मीटर ऊँचा ते हेउहेउ (Te Heuheu) और २७५१ मीटर ऊँचा पारेतेतातोंगा (Paretetaitonga)। इन शिखरों के दरमियान एक गहरा ज्वालामुखीय क्रेटर है जहाँ से समय-समय पर विस्फोट होता है। विस्फोटों के बीच के शान्त काल में इसमें पानी भरने से एक ज्वालामुखीय झील बन जाती है।

## नामोत्पत्ति
माओरी भाषा में 'रुआपेहू' का अर्थ 'विस्फोटों वाला गड्ढा' है।

## इन्हें भी देखें
* उत्तर द्वीप
* ताऊपो ज्वालामुखीय क्षेत्र
* वायकाटो नदी

## सन्दर्भ


श्रेणी:न्यूज़ीलैण्ड के ज्वालामुखी
श्रेणी:सक्रिय ज्वालामुखी
श्रेणी:न्यूज़ीलैण्ड के पर्वत
श्रेणी:दो हज़ारी
रॉयल राजस्थान ऑन व्हील्स

**रॉयल राजस्थान ऑन व्हील्स** एक भारतीय पर्यटन लग्ज़री रेल है जो राजस्थान के अलावा विभिन्न राज्यों की सैर करवाती है। **रॉयल राजस्थान ऑन व्हील्स** को जनवरी 2009 में लाँच किया गया था जो अब तक चल रही है। 

## सन्दर्भ

श्रेणी:भारतीय रेल की गाड़ियां
श्रेणी:रेल
प्लान्टे जगत

प्लान्टे जगत (पादप जगत) मे वो सभी यूकर्योटिक जीव आते है जिनमें क्लोरोफिल होती है I जीवविज्ञान की उस शाखा जिसके अंतर्गत पादपो या पेड़ पोधों का अध्ययन किया जाये उसे वनस्पति विज्ञानं या पादप विज्ञानं कहा जाता है I
## इतिहास
कारोलस लिनियस (Carolus Linnaeus) ने सभी संजीवो को प्लान्टे (Plante) एवं ऐनिमैलिया (animalia) जगत मे वर्गीकृत किया था I परन्तु सभी जीव इस वर्गीकरण के अंतर्गत नहीं आते थे इसलिए समय-समय पर जीवो के वर्गीकरण में कई परिवर्तन आये I साल १९६९ (1969) में आर. एच. व्हित्तकेर (R. H. Whittaker) ने पांच जगत वर्गीकरण की पद्दति प्रस्तवित की जो की आज भी मान्य है I जिसके अनुसार जीवधारियोंको पांच जगत में विभाजित किया गया, जो इस प्रकार से हैं:
*मोनेरा
*प्रॉटिस्टा
*फ्न्जई
*प्लान्टे
*ऐनिमलिया
## वर्गीकरण
प्लान्टे किंगडम के अंतर्गत शैवाल, ब्रयोफईट, टेरिडोफाइट, और एंजियोस्पर्म आते है I

## सन्दर्भ
सारसोप

सारसोप गाँव चौथ का बरवाड़ा तहसील का प्रमुख गाँव है, इस गाँव में स्टेट बैंक ऑफ बीकानेर एण्ड जयपुर की ब्रांच कार्यरत है।

## जनसांख्यिकी
२०११ की जनगणना के अनुसार सारसोप की कुल जनसंख्या ५३५६ है जिसमें से २७२९ पुरुष और २६२७ महिलायें हैं।

## सन्दर्भ

श्रेणी:राजस्थान के गाँव
ताऊपो झील

**ताऊपो झील** (Lake Taupo) न्यूज़ीलैण्ड की सबसे बड़ी झील है। यह उस देश के उत्तर द्वीप पर स्थित है और ६१६ वर्ग किमी का सतही क्षेत्रफल रखती है। तुलना के लिये भारत की सबसे बड़ी मीठे पानी की झील वुलर झील है जो बारिश के मौसम में अपने सबसे विशाल रूप में भी केवल २६० वर्ग किमी तक ही पहुँचती है। यह २६,५०० वर्ष पहले हुए एक महाज्वालामुखी विस्फोट द्वारा बनाए गए क्रेटर में पानी एकत्रित होने के कारण बनी थी। न्यूज़ीलैण्ड की आदिवासी माओरी जनजाति के लिये इस झील का पारम्परिक व धार्मिक महत्व है। न्यूज़ीलैण्ड की सबसे लम्बी नदी, वायकाटो नदी भी इसी झील से उभरती है।

## झील के कुछ नज़ारे

File:Lake_taupo_landsat.jpg|अंतरिक्ष से
File:01_New_Zealand_Lake_Taupo.jpg|झील किनारे चट्टान पर १९७४ में बनाई गई पारम्परिक माओरी शिला-तराशी
File:Sailing school - Lake Taupo.jpg|झील में नावें 
File:Taupo Lake House-2555.jpg|झील किनारे लगे हुए कुछ घर


## इन्हें भी देखें
*वायकाटो नदी

## सन्दर्भ


श्रेणी:न्यूज़ीलैण्ड की झीलें
दक्षिणी ऐल्प्स

**दक्षिणी ऐल्प्स** (Southern Alps) न्यूज़ीलैण्ड के दक्षिण द्वीप के बीच से गुज़रने वाली एक पर्वतमाला है। उत्तर-दक्षिण दिशा में चलने वाली इस श्रंखला में न्यूज़ीलैण्ड का सबसे ऊँचा पर्वत, ३,७२४ मीटर लम्बा कुक पर्वत (Mount Cook, जिसे **आओराकी** भी कहते हैं) स्थित है। इसके अलावा इसी पर्वतमाला में १६ अन्य ३,००० मीटर से ऊँचे शिखर भी मौजूद हैं। इस श्रंखला में हज़ारों हिमानियाँ (ग्लेशियर) भी हैं।

## इन्हें भी देखें
*दक्षिण द्वीप

## सन्दर्भ

श्रेणी:दक्षिणी ऐल्प्स
श्रेणी:न्यूज़ीलैण्ड के पर्वत
आओराकी / कुक पर्वत

**कुक पर्वत**, जिसे माओरी भाषा में **आओराकी** भी कहा जाता है, न्यूज़ीलैण्ड का सबसे ऊँचा पर्वत है। ३,७२४ मीटर लम्बा यह पर्वत उस देश के दक्षिण द्वीप की दक्षिणी ऐल्प्स नामक पर्वतमाला में स्थित है। इसके तीन मुख्य शिखर है, जिन्हें निचला शिखर, मझला शिखर और ऊँचा शिखर कहा जाता है। पर्वत के पूर्व में तस्मान हिमानी (ग्लेशियर) और पश्चिम में हुकर हिमानी स्थित है। सन् २०१४ तक इसकी लम्बाई ३,७५४ मीटर समझी जाती थी लेकिन उस वर्ष किये गये मापन के अनुसार इसकी वास्तविक ऊँचाई ३,७२४ मीटर निकली।

## इन्हें भी देखें
* दक्षिणी ऐल्प्स

## सन्दर्भ


श्रेणी:दक्षिणी ऐल्प्स
श्रेणी:न्यूज़ीलैण्ड के पर्वत
श्रेणी:तीन हज़ारी
माओरी भाषा

**माओरी भाषा** (अंग्रेज़ी: Māori language; माओरी: Te Reo, ते रेओ) न्यूज़ीलैण्ड में बोली जाने वाली एक पॉलिनीशियाई भाषा है।

## माओरी लिपि व अक्षर
माओरी में केवल २० अक्षर हैं। इसमें 'स', 'ल', 'ब', 'ग', 'श', 'ज', 'च', आदि जैसी कई ध्वनियाँ नहीं हैं। माओरी को रोमन लिपि में लिखा जाता है। इसके दो अक्षर वास्तव में द्वि-अक्षर हैं।

## इन्हें भी देखें
*पॉलिनीशियाई भाषाएँ

## सन्दर्भ


श्रेणी:माओरी भाषा
श्रेणी:पॉलिनीशियाई भाषाएँ
श्रेणी:न्यूज़ीलैण्ड की भाषाएँ
सुंधा माता मंदिर

**सुंधा माताजी** का मन्दिर लगभग 900 वर्ष के करीब पुराना है जो ऊँची पहाड़ी पर बसा है इसमें "माँ सुंधा" की मूर्ति स्थापित है यह जालौर ज़िले के भीनमाल ,सुंधा में स्थित है। 
राजस्थान का पहला रोपवे यहा लगा हुआ है। 
सुंधा माता जी का मदिर लगभग 850 मीटर उँचाई पर स्थित हैं।

## स्थापत्यकला
यह मन्दिर सफेद रंग के संगमरमर पत्थर से  बनाया गया है, आबु के दिलवाड़ा मंदिर जैसा दिखता है ,मन्दिर में माँ चामुण्डा देवी की मूर्ति भी है।
पर्वत पर कई धर्मशाला हैं 

## सन्दर्भ

## बाहरी कड़ियाँ
*जालौर की आधिकारिक जालस्थल पर सुंधा माता
*आधिकारिक जालस्थल

श्रेणी:देवियाँ
श्रेणी:राजस्थान में हिन्दू मन्दिर
श्रेणी:जालौर जिले के मंदिर

## इन्हें भी देखें
* विरात्रा माता मंदिर
* करणी माता मन्दिर, बीकानेर
* सच्चियाय माता मन्दिर
* क्षेमंकरी माता मंदिर
* जालौर
* सांचोर
लग्रान्ज बहुपद

**लग्रान्ज बहुपदों** (Lagrange polynomials) का उपयोग संख्यात्मक विश्लेषण (numerical analysis) में होता है। 

## परिभाषा
माना *k*&nbsp;+&nbsp;1 बिन्दुओं का निम्नलिखित समुच्चय दिया हुआ है

:(x_0, y_0),\ldots,(x_k, y_k)

जहाँ सभी *x**j* एक दूसरे से भिन्न हैं, तो निम्नलिखित अंतर्वेशी बहुपद (interpolating polynomial) लग्रानज बहुपद कहलाता है-

:L(x) = \sum_{j=0}^{k} y_j \ell_j(x)

जहाँ आधार बहुपद निम्नलिखित है-

:\ell_j(x) = \prod_{i=0,\, i\neq j}^{k} \frac{x-x_i}{x_j-x_i} = \frac{x-x_0}{x_j-x_0}\cdots \frac{x-x_{j-1}}{x_j-x_{j-1}}\frac{x-x_{j+1}}{x_j-x_{j+1}}\cdots \frac{x-x_{k}}{x_j-x_{k}}

## उदाहरण
thumb|300px| tan y का अन्तर्वेशन
माना फलन f(x)=\tan(x) पर कुछ बिन्दु लेते हैं,

इन ५ बिन्दुओं के लिये अन्तर्वेशन बहुपद ४ घात का होगा। 

आधार बहुपद निम्नलिखित हैं- 
:\ell_0(x)={x - x_1 \over x_0 - x_1}\cdot{x - x_2 \over x_0 - x_2}\cdot{x - x_3 \over x_0 - x_3}\cdot{x - x_4 \over x_0 - x_4}
       ={1\over 243} x (2x-3)(4x-3)(4x+3)

:\ell_1(x)={x - x_0 \over x_1 - x_0}\cdot{x - x_2 \over x_1 - x_2}\cdot{x - x_3 \over x_1 - x_3}\cdot{x - x_4 \over x_1 - x_4}
       =-{8\over 243} x (2x-3)(2x+3)(4x-3)

:\ell_2(x)={x - x_0 \over x_2 - x_0}\cdot{x - x_1 \over x_2 - x_1}\cdot{x - x_3 \over x_2 - x_3}\cdot{x - x_4 \over x_2 - x_4}
       ={1\over 243} (243-540x^2+192x^4)

:\ell_3(x)={x - x_0 \over x_3 - x_0}\cdot{x - x_1 \over x_3 - x_1}\cdot{x - x_2 \over x_3 - x_2}\cdot{x - x_4 \over x_3 - x_4}
       =-{8\over 243} x (2x-3)(2x+3)(4x+3)

:\ell_4(x)={x - x_0 \over x_4 - x_0}\cdot{x - x_1 \over x_4 - x_1}\cdot{x - x_2 \over x_4 - x_2}\cdot{x - x_3 \over x_4 - x_3}
       ={1\over 243} x (2x+3)(4x-3)(4x+3)

इस प्रकार, निम्नलिखित अन्तर्वेशन बहुपद प्राप्त होता है-

:{1\over 243}\Big(f(x_0)x (2x-3)(4x-3)(4x+3)-8f(x_1)x (2x-3)(2x+3)(4x-3)
:::+f(x_2)(243-540x^2+192x^4)-8f(x_3)x (2x-3)(2x+3)(4x+3) \,
:::+f(x_4)x (2x+3)(4x-3)(4x+3)\Big)\,
:=-1.47748x+4.83456x^3.\,

श्रेणी:बहुपद
जड़त्व

किसी वस्तु का वह गुण जो उसकी गति की अवस्था में किसी भी प्रकार के परिवर्तन का विरोध करता है, **जड़त्व** कहलाता है। 'गति की अवस्था में परिवर्तन' का मतलब है - उसकी चाल में परिवर्तन, उसकी गति की दिशा में परिवर्तन, या चाल और दिशा दोनों में परिवर्तन। दूसरे शब्दों में, जड़त्व ही वह गुण है जिसके कारण वस्तु बिना दिशा बदले, एक सरल रेखा में, समान वेग से चलती रहती है।
जड़त्व का माप द्रव्यमान होता हैं। अगर किसी वस्तु का द्रव्यमान अधिक है तो उस वस्तु की गति का प्रतिरोध भी अधिक होगा।

## सन्दर्भ

## इन्हें भी देखें
* द्रव्यमान
* न्यूटन के गति नियम
* संवेग

श्रेणी:गतिविज्ञान
डेविल

**डेविल** से निम्न लेख हैं।
* द डेविल (1908 फ़िल्म) - *डी॰ डबल्यू॰ ग्रिफ़्थ* द्वारा निर्देशित फ़िल्म
* द डेविल (1915 फ़िल्म) - अमेरिकी फ़िल्म
* द डेविल (1918 फ़िल्म) - हंगरी फ़िल्म, जिसे मिचेल कुर्टीज़ ने निर्देशित किया है।
* द डेविल (1921 फ़िल्म) - अमेरिकी फ़िल्म
* द डेविल (1963 फ़िल्म) - इटली में बनी फ़िल्म
* द डेविल (1971 फ़िल्म) - ब्रिटिश फ़िल्म
* द डेविल (1972 फ़िल्म) - पोलिश फ़िल्म
* डेविल (2010 फ़िल्म) - मनोज श्यामलन द्वारा निर्देशित फ़िल्म
* डेविल (2011 फ़िल्म) - अर्जेंटीनी फ़िल्म
२०००० वरुण

:*हिन्दी में अक्सर नॅप्टयून ग्रह को भी [[वरुण (ग्रह)|वरुण]] कहा जाता है। ध्यान दें कि २०००० वरुण इस से बिलकुल भिन्न [[खगोलीय वस्तु]] है।*
240px|thumb
[240px|thumb|[प्लूटो (बौना ग्रह)|यम (प्लूटो) की अंडाकार कक्षा (ऑरबिट) की तुलना में २०००० वरुण की कक्षा ज़्यादा गोलाकार है]]
**२०००० वरुण** (20000 Varuna, ) हमारे सौर मण्डल के काइपर घेरे में स्थित एक खगोलीय वस्तु है। अंतर्राष्ट्रीय खगोलीय संघ के नियमों के तहत यदी ग्रह से छोटी कोई वस्तु इतना द्रव्यमान रखती हो कि स्वयं को गोलाकार कर सके तो उसे बौना ग्रह का दर्जा दिया जाता है। २०००० वरुण पृथ्वी से इतना दूर है कि उसका आकार सही रूप से अनुमानित नहीं हो पाया है, इसलिये यह ज्ञात​ नहीं कि यह बौना ग्रह है या नहीं। फिर भी अधिकतर खगोलशास्त्रियों का अनुमान है कि और जानकारी मिलने पर अंततः यह बौना ग्रह ही निकलेगा। 

## नामोत्पत्ति
२०००० वरुण का नाम हिन्दु धर्म के देवता वरुण पर रखा गया था।

## कक्षा और परिक्रमा
२०००० वरुण सूरज से लगभग ४३ खगोलीय इकाईयों (यानि क़रीब ६ अरब किमी) की दूरी पर है, जो एक और सम्भवित बौना ग्रह, ५०००० क्वावार से मिलता-जुलता है हालांकि क्वावार की कक्षा (ऑरबिट) अधिक अंडाकार है और २०००० वरुण की गोल है। इसे सूरज की एक परिक्रमा पूरा करने में लगभग २८३ वर्ष लग जाते हैं, और यह भी क्वावार से मिलता-जुलता काल है।

## रूप-रंग
[240px|thumb|२०००० वरुण का काल्पनिक चित्रण - तेज़ [घूर्णन (रोटेशन) से इसका आकार पिचका हुआ है]]
२०००० वरुण तेज़ी से अपने अक्ष (ऐक्सिस) पर घूर्णन (रोटेशन) कर रहा है, जिस से यह अपने ध्रुवों पर थोड़ा-सा पिचका हुआ है। जहाँ पृथ्वी एक घूर्णन पूरा करने में २४ घंटे लगाती है, वहाँ २०००० वरुण एक घूर्णन केवल ६.३४ घंटों में पूरा कर लेता है। २०००० वरुण के अलावा, एक और बौना ग्रह हउमेया भी तेज़ी से घूर्णन करने के कारण पिचका हुआ मिला है। २०००० वरुण के व्यास (डायामीटर) पर सही मापन सम्भव नहीं हो पाया है और इसके अंदाज़े ५०० किमी से लेकर १,०६० किमी तक लगाए जाते हैं। तुलना के लिये हमारे चंद्रमा का व्यास लगभग ३,४७५ किमी है।

## इन्हें भी देखें
* बौना ग्रह
* काइपर घेरा
* ५०००० क्वावार
* यम (प्लूटो)
* वरुण-पार वस्तुएँ

## सन्दर्भ


श्रेणी:वरुण-पार वस्तुएँ
श्रेणी:सौर मंडल
श्रेणी:सम्भावित बौने ग्रह
हीरो

**हीरो** नाम से हिन्दी विकिपीडिया में कई लेख हैं।

## फिल्म

* हीरो (1983 फ़िल्म), - भारतीय हिन्दी फ़िल्म, जिसका निर्देशन सुभाष घई ने किया था।
* हीरो (1984 फ़िल्म), - भारतीय टोलीवूड फ़िल्म, जिसका निर्देशन विजय बापिनीडु ने किया था।
* हीरो (1985 फ़िल्म), - पाकिस्तानी फ़िल्म
* हीरो (1987 फ़िल्म), - मेक्सिको में 1986 के फिफा वर्ल्डकप पर बनाया गया ब्रिटिश फ़िल्म
* हीरो (1992 फ़िल्म), - अमेरिकी नाट्य फ़िल्म
* हीरो (1997 फ़िल्म), - होंग कोंग फ़िल्म, जिसका निर्देशन कोरे यूं ने किया था। 
* हीरो (2000 फ़िल्म), - मार्क बेमफोर्ड द्वारा निर्देशित एक लघु फ़िल्म 
* हीरो (2002 फ़िल्म), - एक चीनी फ़िल्म, जिसमें जेट ली मुख्य किरदार में थे। 
* हीरो (2006 फ़िल्म), - बंगाली फ़िल्म, जिसका निर्देशन स्वपन साहा ने किया था।
* हीरो - द रियल हीरो, - भारतीय तेलुगू फिल्म देसमूदुरु का तमिल और मलयालम भाषा में अनुवादित फिल्म है। इसका हिन्दी भाषा में नाम "एक ज्वालामुखी" रखा गया है।
* हीरो (2007 फ़िल्म), - जापानी फ़िल्म जो इसी नाम के एक धारावाहिक पर आधारित है। 
* हीरो (2008 फ़िल्म), - भारतीय तेलुगू फ़िल्म 
* हीरोस (2008 फ़िल्म), - भारतीय हिन्दी फ़िल्म जिसमें सोहेल खान और सलमान खान मुख्य किरदार में थे।
* हीरो (2012 फ़िल्म), - भारतीय मलयालम फ़िल्म 
* हीरो (2015 फ़िल्म), - 1983 में बनी हिन्दी फ़िल्म का पुनः निर्माण
* हीरो (2015 जापानी फ़िल्म), जापानी फ़िल्म, जो एक धारावाहिक पर आधारित है।
रॉबर्ट फ्रॉस्ट

**रॉबर्ट ली फ़्रॉस्ट** (२६ मार्च १८७४ - २९ जनवरी १९६३) एक अमेरिकी कवि थे। उनकी रचनाएँ अमेरिका में प्रकाशित होने से पहले इंग्लैंड में प्रकाशित हो चुकी थीं। ग्रामीण जीवन के यथार्थपूर्ण चित्रण और अमेरिकी देशज भाषा पर अधिकार के कारण से उन्हें साहित्य जगत में बहुत सम्मान मिला। उनकी गिनती बीसवीं सदी के लोकप्रिय और समीक्षकों द्वारा सम्मानित कवि के रूप में की जाती है। फ़्रॉस्ट को उनके लेखन के लिए ढेर सारे सम्मान मिले। सिर्फ कविता लेखन के लिए ही फ़्रॉस्ट को चार बार पुलित्सर पुरस्कार से सम्मानित किया गया। 

फ़्रॉस्ट ने प्रायः 20 वीं शताब्दी की शुरुआत में न्यू इंग्लैंड में ग्रामीण जीवन के परिस्थितियों के बारे में लिखा, उनका उपयोग जटिल सामाजिक और दार्शनिक विषयों की जांच करने के लिए किया।

## जीवन परिचय
रॉबर्ट फ्रॉस्ट का जन्म संयुक्त राज्य अमेरिका के कैलिफोर्निया राज्य के सैन फ्रांसिस्को शहर में हुआ था। फ्रॉस्ट के पिता एक शिक्षक थे जो बाद में सैन फ्रांसिस्को एक सांध्य दैनिक अखबार के संपादक हो गए। उन्होंने सैन फ्रांसिस्को के टैक्स कलेक्टर के लिए भी आवेदन किया था लेकिन उन्हें सफलता नहीं मिल सकी। पिता की असमय मृत्यु का बाद फ्रॉस्ट अपने दादा के पास मेसाचुसेट्स आ गए जहां उनकी शिक्षा-दीक्षा हुई। हालांकि बतौर लेखक फ्रॉस्ट की पहचान आंचलिक या ग्राम्य भाषा के लेखक के रूप में हुई लेकिन उनकी परवरिश शहर में हुई थी। फ्रॉस्ट ने अपने पिता की तरह ही शुरुआत में एक शिक्षक के रूप में अपना करियर शुरू किया लेकिन जल्द ही समझ गए कि उनका क्षेत्र स्वतंत्र लेखन है।

## साहित्य सृजन
अमेरिकी समीक्षक रेंडल जेरेल ने फ्रॉस्ट की रचनाओं के बारे में लिखा था कि फ्रॉस्ट बीसवीं सदी के महान अमेरिकी कवि थे। वे महान जीवन मूल्यों वाले लेखक थे। जिस तरीके के उन्होंने आम इंसान के जीवन को सहजता से चित्रित किया था वो अन्य रचनाकारों के लिए दुष्कर कार्य था। उनकी भाषा का प्रवाह इतना सहज था कि उनके नाटकों में संवाद सजीव हो उठते थे। फ्रॉस्ट ने मूलत: कविताएं और नाटक लिखे जिनमें प्रमुख रचनाएं हैं:
### कविता संग्रह
* अ ब्वॉयज विल, 1913
* नॉर्ख ऑफ बोस्टन
* ऑफ्टर एपल पिकिंग, 1915
* द डेथ ऑफ हायर्ड मैन
* मैंडिंग वॉल
* माउंटेन इंटरवल
* सेलेक्टेड पोएम्स, 1923
* न्यू हैंफसायर। 1923
* द लोन स्ट्राइकर, 1933
* फ्रॉम स्नो टू स्नो, 1936
* एफोरसेड, 1954
* इन द क्लियरिंग, 1962
* यू कम टू, 1964

### नाटक
* अ वे आउट : एकांकी नाटक, 1929
* द काउज इन द कॉर्न : एकांकी नाटक, 1929
* अ मॉस्क ऑफ रीजन, 1945
* अ मॉस्क ऑफ मर्सी, 1947

## सम्मान

रॉबर्ट फ्रॉस्ट को साहित्य के नोबल पुरस्कार के लिए 31 बार नामांकित किया गया। तो वहीं जून 1922 में वेरमोंत के लीग ऑफ वुमन्स क्लब ने फ्रॉस्ट को पोएट लॉरेट ऑफ वेरमोंत चयनित किया, जिसका न्यू यॉर्क टाइम्स के संपादकीय में विरोध किया गया। हालांकि 22 जुलाई 1961 को राज्य विधायिका द्वारा प्रस्ताव पास करके एक विधेयक के जरिए फ्रॉस्ट को *पोएट लॉरेट ऑफ वेरमोंत* घोषित कर दिया गया। इसके अलावा फ्रॉस्ट को काव्य लेखन के लिए कुल चार बार पुलित्ज़र पुरस्कार से सम्मानित किया गया।
### पुलित्जर पुरस्कार
* 1924 - न्यू हैम्पशायर: ए पोएम विद नोट्स एंड ग्रेस नोट्स के लिए
* 1931 - कलेक्टेड पोएम्स के लिए
* 1937 - ए फरदर रेंज के लिए
* 1943 - ए विटनेस ट्री' के लिए

## सन्दर्भ

श्रेणी:1874 में जन्मे लोग
सल्फ़र ऑक्साइड

**सल्फ़र ऑक्साइड** सल्फ़र और ऑक्सीजन के मिश्रण वाले यौगिकों में से किसी एक को निरुपित करता है, उदाहरण के लिए SO, SO2, SO3, S7O2, S6O2, S2O2, आदि।

**सल्फ़र ऑक्साइड (SO<sub>x</sub>)** निम्न में से कोई एक अथवा अधिक के लिए प्रयुक्त होता है:

* लॉवर सल्फ़र ऑक्साइड (SnO, S7O2 and S6O2)
* सल्फर मोनो-ऑक्साइड (SO)
* सल्फर डाइऑक्साइड (SO2)
* सल्फ़र ट्राइ-ऑक्साइड (SO3)
* हायर सल्फ़र ऑक्साइड (SO3 और SO4 और और उनके बहुलकी संघनन)
* डाइ-सल्फ़र मोनोक्साइड (S2O)
* डाइ-सल्फ़र डाइ-ऑक्साइड (S2O2)

*
ऊष्मीय दक्षता

thumb|left|यांत्रिक आउटपुट सदा ही इनपुट ऊर्जा से कम होता है।
ऊष्मीय ऊर्जा प्रयोग करने वाले उपकरणों (उदाहरण के लिये, अन्तर्दहन इंजन, वाष्प-टरबाईन, वाष्प-इंजन, धमन-भट्ठी, बॉयलर और रेफ्रिजिरेटर आदि ) की दक्षता मापने के लिए **ऊष्मीय दक्षता** (थर्मल एफिसिएन्सी) का उपयोग किया जाता है। दूसरे शब्दो में कहा जा सकता है कि उपकरण में ऊर्जा का स्थानान्तरण कितनी अच्छी तरह से किया जा पा रहा है, इसकी माप उसकी दक्षता के द्वारा किया जाता है।

सामान्यतः किसी भी निकाय के सन्दर्भ में, उपयोगी आउटपुट ऊर्जा और इनपुट ऊर्जा के अनुपात को ऊर्जा दक्षता कहते हैं। जब ऊष्मीय ऊर्जा की बात करते हैं तब किसी युक्ति को दी गयी ऊष्मीय ऊर्जा या उस युक्ति द्वारा खपत की गयी कुल ऊर्जा Q_{in} उसका इनपुट होता है जबकि वांछित आउटपुट, उस युक्ति द्वारा किया गया यांत्रिक कार्य W_{out}, या Q_{out}, या दोनों होते हैं। हम जानते हैं कि ऊर्जा वैसे ही नहीं मिलती, उसका कुछ न कुछ वित्तीय मूल्य होता है , अतः ऊष्मीय दक्षता की सामान्य परिभाषा निम्नलिखित है-

:\eta_{th} \equiv \frac{\text{benefit}}{\text{cost}}.

ऊष्मागतिकी के प्रथम नियम के अनुसार, आउटपुट ऊर्जा कभी भी इनपुट ऊर्जा से अधिक नहीं हो सकती। अतः

:0 \le \eta_{th} 

सामान्य रूप से किसी उपकरण में ऊर्जा की खपत का अनुपात उसके द्वारा उत्पादित बल (कार्य) की तुलना में कितना है इसको इस तरह से समझा जा सकता है कि किसी अंतर्दहन इंजन में ईंधन (पेट्रोल या डीजल ) जलता है तो उससे न केवल जेनरेटर चल कर बिजली बनती है बल्कि इस प्रक्रिया में इंजन चलाने के लिए ईंधन को जलाया जाता है जिससे इंजन चलेन के साथ जो गर्मी पैदा होती है वह भी उसके एक उत्पाद के रूप में उत्पन्न होती है, यह गर्मी जितनी अधिक होगी उतना ही बिजली बनाने की क्षमता को कम करेगी।

## ऊष्मागतिकी
## ऊष्मागतिकी की पहला नियम
इस प्रकार उर्जा का उत्पादन किसी भी प्रकार से जलाये गए ईंधन से किसी प्रकार भी अधिक नहीं हो सकता है। यदि इसे अनुपात में व्यक्त किया जाये तो तापीय-क्षमता 0%से 100% के बीच रहेगी, किन्तु अनेक प्रकार की अक्षमताओ, जैसे- घर्षण, ताप-हानि आदि के कारण यह क्षमता 100% नहीं होती। उदाहरण के लिए पेट्रोल-इंजन 25% दक्षता पर कार्य करते हैं, जबकि कोयले से चलने वाले बड़े बिजली घर 40% क्षमता तक बिजली बनाते है, और बड़े डीजल इंजन अधिकतम 51.7% तक उत्पादन करने में सक्षम हैं।

## सन्दर्भ

## इन्हें भी देखें
*दक्षता

श्रेणी:ऊष्मागतिकी
गैलिलियो रूपांतरण

{[आधार}}
भौतिकी में **गैलिलियो रूपांतरण** (Galilean transformation) का उपयोग दो रिफरेंस फ्रेम के बीच निर्देशांकों को बदलने में किया जाता है।

## इन्हें भी देखें
*लोरेन्ट्स रूपांतरण‎

श्रेणी:भौतिकी आधार
१०१९९ करिक्लो

240px|thumb|अपने छल्लों के साथ करिक्लो का काल्पनिक चित्रण
240px|thumb|करिक्लो की सतह के पास से उसके छल्लों के दृश्य का एक और काल्पनिक चित्रण​
**१०१९९ करिक्लो** (10199 Chariklo) हमारे सौर मंडल का सबसे बड़ा ज्ञात किन्नर (हीन ग्रह) है। यह शनि और अरुण (युरेनस) की कक्षाओं (ऑरबिटों) के बीच में सूर्य की परिक्रमा करता है। करिक्लो की खोज सन् १९९७ में हुई थी। २०१४ में खगोलशास्त्रियों ने करिक्लो के इर्द-गिर्द दो छल्लों की खोज की घोषणा करी। इन छल्लों का नाम ओइयापोक (Oiapoque) और चुई (Oiapoque) रखा गया।

## रूप-रंग
करिक्लो का व्यास (डायामीटर) लगभग २५० किमी (१६० मील) है। तुलना के लिये हमारे चंद्रमा का व्यास लगभग ३,४७५ किमी है, यानि करिक्लो से लगभग १३ गुना बड़ा। फिर भी, करिक्लो हमारे सौर मंडल का सबसे बड़ा ज्ञात किन्नर (हीन ग्रह) है।

## इन्हें भी देखें
* किन्नर (हीन ग्रह)

## सन्दर्भ


श्रेणी:किन्नर (हीन ग्रह)
श्रेणी:सम्भावित बौने ग्रह
श्रेणी:सौर मंडल
रुक जाना नहीं

**रुक जाना नहीं** एक भारतीय हिन्दी धारावाहिक है, जो स्टार प्लस पर 19 दिसम्बर 2011 से 23 नवम्बर 2012 तक चला। इसका निर्देशन संतराम वर्मा ने किया है। इसके निर्माता कमल पांडे, परेश रावल, हेमल ठक्कर और स्वरूप सम्पत हैं।

## कहानी
सांची अपने परिवार के साथ वाराणसी में आती है, वहाँ वह महाविद्यालय में पढ़ने जाती है। वहाँ उसके सामने कई प्रकार की मुश्किलें आती हैं। लेकिन वह सभी का सामना करती है। एक दिन वह इन्दु से मिलती है। इन्दु उससे प्यार करने लगता है। वह उससे शादी करना चाहता है, इसलिए वह उसे और उसके परिवार को शादी के लिए तंग करता है। साँची शादी और इन्दु से बचने के लिए कई तरकीब आजमाती है। एक दिन इन्दु शादी के लिए उसके परिवार को मनवाने के लिए उसके घर आता है। वो सभी मान जाते हैं। साँची एक पंडित को यह कहकर लाती है की वह इस तरह से कुंडली देखे की यह शादी न हो। वह कहता है की यदि शादी हुई तो लड़के की माँ की मृत्यु हो जाएगी। लेकिन यह भी कुछ काम नहीं आ सका। उसके बाद साँची अगले दिन बहुत छोटे छोटे कपड़े पहन कर महाविद्यालय जाती है। इससे इन्दु क्रोधित हो जाता है। इसके बाद वह साँची को अच्छे कपड़े खरीदने बोलता है। लेकिन साँची उसे उल्टा सीधा कहती है। थोड़ी ही दूर में कुछ लड़के उसे छेड़ने लगते हैं। यह देख इन्दु उन लड़कों की पिटाई कर देता है। इसके बाद वह लड़के भाग जाते हैं।

## कलाकार
* पूजा शर्मा - सांची माथुर सिंह
* अनिरुद्ध दवे - इन्दु सिंह
* ज्ञान प्रकाश = ताराचंद्र माथुर
* विजय कुमार - सदानंद तिवारी
* दिगंगना सूर्यवंशी - पलक्षी ताराचन्द्र तिवारी

## सन्दर्भ

## बाहरी कड़ियाँ
भगवतगढ़

**भगवतगढ़** (Bhagwatgarh) भारत के राजस्थान राज्य के सवाई माधोपुर ज़िले में स्थित एक गाँव है।

## विवरण
यह सवाई माधोपुर नगर से 25 किलोमीटर दूर स्थित है, जो कि खण्डार विधानसभा क्षेत्र के अंतर्गत आता है। चौथ का बरवाड़ा के बाद खण्डार विधानसभा क्षेत्र का द्वितीय सबसे बड़ा कस्बा भगवतगढ़ है। यहाँ के अरणेश्वर महादेव के सप्त कुंड पिकनिक मनाने के लिए बहुत खूबसूरत जगह है, यहाँ पर श्री केशवराय जी भगवान का भी प्रसिद्ध मंदिर है। भगवतगढ़ कसबे के चारो कोनो पर चार बावड़ियां व् चार ही बालाजी के मंदिर स्थित हैं, जो कि अपने आप में अनूठा है। भगवतगढ़ शहर सवाई माधोपुर जिले का प्राचीन काल से सैठाना क्षेत्र रहा है, यहाँ पर भगवतगढ़ का किला है, जिसके कारण ही इस शहर का नाम भगवतगढ़ पड़ा है। यह कस्बा टोंक-सवाई माधोपुर लोकसभा क्षेत्र के अंतर्गत आता है। भगवतगढ़ शहर सवाई माधोपुर जिले की चौथ का बरवाड़ा पंचायत समिति व तहसील का दूसरा सबसे बड़ा शहर तो है ही साथ में सबसे प्राचीन शहर भी यही है। भगवतगढ़ क्षेत्र के आसपास के गाँवों में झोंपड़ा, लोरवाड़ा, बंधा, जटवाड़ा, जौंला आदि मुख्य गाँव है। भगवतगढ़ शहर से सबसे अधिक जरूरते पूरी करने वाले गाँवों में झोंपड़ा गाँव मुख्य है, झोंपड़ा गाँव के अलावा सिरोही, बंधा, लोरवाड़ा, जटवाड़ा, जौंला, क्यावड़, आदलवाड़ा, गिरधरपुरा, त्रिलोकपुरा, सहरावता, राठौद, कराड़ी, दोबड़ा आदि गाँव आते हैं।

ये सभी गांव मीणा बहुल गांव हैं

## इन्हें भी देखें
* सवाई माधोपुर ज़िला

## सन्दर्भ

श्रेणी:राजस्थान के गाँव
श्रेणी:सवाई माधोपुर ज़िला
श्रेणी:सवाई माधोपुर ज़िले के गाँव
हॉलिडे इन गोवा

अंगूठाकार|गोवा
हॉलिडे इन गोवा, एक पांच सितारा होटल है जो हॉलिडे इन् समूह का हैं। यह होटल दक्षिण गोवा के सुरम्य मोबोर समुद्र तट पर स्थित है एवं यहाँ से बीच (समुद्र तट) काफी नजदीक हैं। हॉलिडे इन् गोवा, पारंपरिक गोवा और समकालीन वास्तुकला का एक अनूठा मिश्रण है।

## स्थिति

यह होटल डाबोलिम अंतर्राष्ट्रीय हवाई अड्डे से 45 मिनट की दूरी पर स्थित है और मडगांव रेलवे स्टेशन से १७ किलोमीटर की दूरी पर हैं। इसलिए यह होटल आदर्श रूप से गोवा में आराम और छुट्टी बिताने लिए सर्वश्रेस्ठ जगह है। यहाँ पर कई देशी और विदेशी पर्यटक छुट्टी मनाने के लिए आते है। 

## विशेषताएं

इस होटल का प्लस पॉइंट यहाँ से समुद्र तट का काफी नजदीक होना है। इसलिए इस होटल में मेहमानों का ताँता लगा रहता हैं। रचनात्मक सेटिंग्स, पेशेवर सेवा और शानदार व्यंजनों के साथ दावत आपके ठहरने के अनुभव को अविस्मरणीय बनाते हैं। यहा पर थाई चिकित्सा और आयुर्वेदिक उपचार में लिप्त हो कर आप मन शरीर में नई ऊर्जा का संचार कर सकते हैं। 

## कमरे

इस होटल में 203 कमरे हैं जो बेहतरीन आंतरिक साज साज का उद्धरण पेश करते है। इन कमरों में सारे आधुनिक सुविधाएं मौजूद हैं। जो मेहमानो को ध्यान में रखते हुए बनाये गए हैं। इन कमरों के बालकनी से आप समुद्र/पूल/गार्डन का नजारा ले सकते हैं। 
यहाँ निम्नलिखित प्रकार के कमरे उपलब्ध हैं। जो बेहद ही सुरुचि पूर्ण ढंग से डिज़ाइन किये गए है। 

## प्लाजा रूम

इन वातानुकूलित कमरों से पूल /गार्डन/समुद्र (आंशिक) नजारा ले सकते हैं। इन कमरों में डबल बेड, वार्डरोब एवं बैठने की व्यवस्था हैं। अटैच्ड बाथरूम में बाथ टब भी लगे हुए हैं। यहाँ पर रेफ्रेश्मेंट्स के लिए मिनी बार , चाय /कॉफ़ी मेकर भी है। अन्य सुविधाओं में टी वी , फ़ोन एवं इलेक्ट्रॉनिक सेफ हैं।

## डीलक्स रूम्स

यहाँ के डीलक्स कमरों से पूल/गार्डन/समुद्र का पूर्ण नजारा ले सकते है। इन वातानुकूलित कमरों में बड़ी डबल बेड, काम करने के लिए डेस्क, कॉफी टेबल, बैठने की व्यवस्था है। इन कमरों में चाय/कॉफी मेकर और एक मिनी बार की भी व्यवस्था हैं। अन्य सुविधाओं में टीवी, फ़ोन एवं इलेक्ट्रॉनिक सेफ हैं।

## प्लाजा पूल व्यू

यहाँ के पूल व्यू कमरों से पूल /गार्डन/समुद्र (आंशिक) नजारा ले सकते हैं। इन वातानुकूलित कमरों में बड़ी डबल बेड, काम करने के लिए डेस्क, कॉफी टेबल, बैठने की व्यवस्था है। इन कमरों में चाय/कॉफी मेकर और एक मिनी बार की भी व्यवस्था हैं। अन्य सुविधाओं में टीवी, फ़ोन एवं इलेक्ट्रॉनिक सेफ हैं।

## फ़ूड एवं रेस्टोरेंट्स

यहाँ पर खान पान की बहुत ही उचस्तरीय व्यवस्था हैं। यहाँ के रेस्टोरेंट्स में मन को तृप्त कर देने वाले व्यंजन परोसे जाते हैं यहाँ पर निम्न लिखित रेस्त्रां हैं।
मार्डी ग्रास - 24 घंटे की कॉफी शॉप, यह बेहद लजीज गोवा, महाद्वीपीय और भारतीय भोजन उपलब्ध कराता हैं।
व्हिसपरस ऑफ़ दा ओरिएंट - सुदूर पूर्व की प्रामाणिक व्यंजनों की सेवा।
फिग & ओलिव: भूमध्यसागरीय व्यंजनों के लिए प्रसिद्ध एवं समुद्र को देखता हुआ रेस्तरां।
ग्रिल- समुद्र तट रेस्तरां, समुद्री भोजन एवं गोवा और यूरोपीय व्यंजन के लिए प्रसिद्ध। 
सनडाउनर बार: कॉकटेल और शराब के लिए प्रसिद्ध।

## सन्दर्भ

श्रेणी:होटल
सच का सामना

**सच का सामना** एक भारतीय हिन्दी कार्यक्रम है। यह स्टार प्लस पर 15 जुलाई 2009 से शुरू हुआ। इसका दूसरा संस्करण लाइफ ओके पर 18 दिसम्बर 2011 में शुरू हुआ। कुल 48 प्रकरण के बाद यह समाप्त हो गया। इसके प्रस्तोता राजीव खंडेलवाल थे।

## सन्दर्भ

## बाहरी कड़ियाँ

श्रेणी:भारतीय वास्तविकता टेलीविजन श्रृंखला
श्रेणी:लाइफ ओके के धारावाहिक
चतरपुरा, टोंक

### चतरपुरा

### शिक्षा क्षेत्र
ग्राम चतरपुरा में राज्य सरकार द्वारा एव विद्यालय कार्यरत है,

श्रेणी:राजस्थान के गाँव
हयात रीजेंसी, कोलकाता

हयात रीजेंसी कोलकाता, साल्ट लेक सिटी, कोलकाता भारत में स्थित एक पांच सितारा लक्जरी होटल है। हयात रीजेंसी कोलकाता, शहर के अन्य भागों से अच्छी तरह से जुड़ा हुआ है। नेताजी सुभाष चंद्र बोस अंतर्राष्ट्रीय/घरेलू हवाई अड्डा यहाँ से 13 किलोमीटर एवं हावड़ा रेलवे स्टेशन करीब 7 किलोमीटर की दूरी पर है। यहाँ से अन्य प्रसिद्ध पर्यटक स्थल हावड़ा ब्रिज, अलीपोरे जू एवं कालीघाट भी काफी नजदीक हैं। एमपी बिरला प्लैनेटेरियम यहाँ से 10 किलोमीटर की दूरी पर हैं। 6.5 एकड़ क्षेत्र में फैला यह होटल एक सम्पूर्ण लक्जरी होटल है। होटल में 233 कमरे और 13 सुइट्स, विशेष रेस्तरां, एक व्यायामशाला, स्क्वैश और टेनिस कोर्ट, और एक सुन्दर पूल के साथ एक स्पा भी है।
यह होटल में 10 अगस्त 2002 को बिधाननगर में (वर्तमान में यह साल्ट लेक सिटी के रूप में जाना जाता है) खोला गया था बिधाननगर भारत के पश्चिम बंगाल में एक योजनानुसार बनाया गया सॅटॅलाइट शहर हैं। जो कोलकाता, (पश्चिम बंगाल ) राज्य की राजधानी की बढ़ती जनसंख्या को समायोजित करने के लिए 1958 और 1965 के बीच विकसित किया गया था।

## सुविधाएं

शानदार परिदृश्य एवं खूबसूरत तरीके से बनाये गए बगीचों के बीच बना हयात रीजेंसी कोलकाता आराम करने और मानसिक शांति के लिए बेहतरीन जगह है। यहा पर रुकने वाले मेहमान बोर्डरूम / निजी कार्यस्थानों, उच्च गति के इंटरनेट, ट्रैवल डेस्क, 24 घंटे कक्ष सेवा और मालिश सेवाओं का लाभ उठा सकते हैं। इस होटल में मीटिंग या सम्मलेन आयोजित करने की भी सुविधा उपलब्ध हैं। यहाँ पर टेनिस एवं स्क्वाश कोर्ट्स एवं जॉगिंग ट्रैक भी हैं जहा पर आप आराम से आउटडोर एक्टिविटीज का आनंद ले सकते हैं।

## कमरे

हयात रीजेंसी कोलकाता के कमरे आरामदायक एवं उच्चस्तरीय सुविधाओं के साथ लैश हैं। यहा के कमरे की आंतरिक सज्जा काफी सुरुचिपूर्ण हैं एवं मलेशियाई सागौन फर्श, टेक्सचरड दीवारों इनकी विशेषतायें हैं। यहा के कमरों में मिलने वाली सुविधाओं में हेअर ड्रायर, मिनी बार, 25 "केबल / उपग्रह टेलीविजन, दोहरी लाइन टेलीफोन, डीवीडी अनुरोध पर, व्यक्तिगत वातानुकूलन नियंत्रण और कॉफी मेकर हैं।

7 तल्लों वाले इस होटल में 233 कमरे एवं 13 सुइट्स हैं। यहा के रेस्टोरेंट्स में गुच्ची, ल कसने एवं 24 घंटे चलने वाला वाटर साइड Café हैं। यहा के स्टाफ काफी नम्र हैं एवं आपकी मदद को हमेशा तत्पर रहते हैं यह इस होटल की विशेषता इस होटल में रुकना किसी राजकीय अहसास से काम नहीं होता है इस होटल की अपनी एक विशिस्ट पहचान हैं।

## वेब साइट:

इस होटल का वेबसाइट https://web.archive.org/web/20080705144525/http://www.kolkata.regency.hyatt.com/

## पुरस्कार और सम्मान

* टाइम्स ऑफ़ इंडिया फ़ूड & नाइटलाइफ़ अवार्ड – कोलकाता 2012
* थे किंगफ़िशर एक्सप्लोसिटी ग्रेट फ़ूड गाइड – कोलकाता 2012
* टेलीग्राफ फ़ूड गाइड अवार्ड 2012
* ट्रिप एडवाइजर सर्टिफिकेट ऑफ़ एक्सीलेंस अवार्ड 2012

## सन्दर्भ

श्रेणी:होटल
श्रेणी:पांच सितारा होटल
पाँवडेरा

चौथ का बरवाड़ा तहसील का छोटा सा गाँव है, सामान्य जातियों वाला गाँव है जिसमें मीणा जाति निवास करती है !
यहाँ पर सर्विस मेन व बिजनैस मेन भी खूब है
इस गाँव में सभी जातिया बिना किसी भेदभाव के स्वतंत्र पूर्वक निवास करती है सभी लोग मिलजुल कर एक दूसरे का सहयोग करते हैं
यहाँ पर गुर्जर जाति व पुर्विया जाति अधिक मात्रा में निवास करती है यहा लगभग सारी जातियां निवास करती हैं आम तौर पर रोजाना कम आने वाली सारी जरूरत की चीजे यहां उपलब्ध हैं 
शिक्षा-
यहां राजकीय उच्च माध्यमिक विद्यालय भी स्थित है अथवा अन्य भी विद्यालय है
राजकीय भवन-
यहां पर कई राजकीय भवन भी स्थित हैं जैसे पटवार भवन,पोस्ट ऑफिस,राजकीय दवाखाना, सामुदायिक केंद्र पंचायत भवन आदि ।
इसके अलावा यहाँ और भी जातिया निवास करती है जो निम्न प्रकार है :-
1. कुशवाह 
2. ब्राह्मण
3. जांगिड़ 
4. कुमावत
5. प्रजापत
6. मुसलमान
7. बैरवा
  उपरोक्त जातीय भी यहाँ बहुतायत मात्रा में है
और सैन,कोली,जाट,खाती(जांगिड़),भी कम मात्रा में है
हैदराबाद (बहुविकल्पी)

हैदाराबाद से तात्पर्य निम्नलिखित से हो सकता है:

## भारत
* हैदराबाद - भारत का एक शहर।
* हैदराबाद जिला - भारत का एक ज़िला।
* हैदराबाद स्टेट - भारत का एक बिटिश कालीन रजवाड़ा।
* हैदराबाद, उत्तर प्रदेश (Hyderabad)- उत्तर प्रदेश का एक गाँव।
* हैदराबाद, कर्नाटक - (Hyderabad)

## ईरान
* हैदराबाद (ईरान) (Heydarabad)- ईरान के कई स्थान।

## पाकिस्तान
* हैदराबाद (पाकिस्तान) - पाकिस्तान का एक शहर।
* हैदराबाद ज़िला, पाकिस्तान - पाकिस्तान का एक ज़िला।
* हैदराबाद कालोनी - कराची का एक उपनगरीय क्षेत्र।
खोया हीन ग्रह

**खोया हीन ग्रह** (Lost minor planet) एक ऐसा हीन ग्रह होता है जो खगोलशास्त्रियों द्वारा देखा गया हो लेकिन इतने कम समय के लिये कि उसकी कक्षा (ऑरबिट) ठीक से ज्ञात​ होने से पहले ही वह लुप्त होकर किसी अज्ञात​ स्थान पर चला गया हो। ऐसे खोये हीन ग्रह कभी-कभी बाद में फिर मिल जाते हैं लेकिन कभी-कभी दशकों तक फिर नहीं मिल पाते। अक्सर हीन ग्रहों की कक्षाएँ बड़े ग्रहों की तुलना में बेढंगी होती हैं जिससे उनके दृष्टि से ग़ायब​ हो जानी की सम्भावना अधिक रहती है। कुछ वैज्ञानिकों ने अनुमान लगाया है कि लगभग आधे ज्ञात हीन ग्रह खोये जाते हैं। कुछ के अनुसार अंदाज़ा है कि डेढ़ लाख (१,५०,०००) से अधिक हीन ग्रह इस समय खोये हुए हैं।

## उदहारण
१८६२ अपोलो (1862 Apollo) एक क्षुद्रग्रह (ऍस्टरोयड) है जिसे सन् १९३२ में कार्ल रायनमुथ (Karl Reinmuth) नामक खगोलशास्त्री ने ढूंढ निकाला था, लेकिन अपनी खोज के बाद यह खोया गया और फिर ४१ सालों बाद १९७३ में ही जाकर फिर मिला। इसी तरह ६९२३० हर्मीज़ (69230 Hermes) सन् १९३७ में खोजे जाने के बाद खोया गया और फिर ६६ वर्षों बाद जाकर सन् २००३ में ही दोबारा मिल पाया।

## इन्हें भी देखें
* हीन ग्रह

## सन्दर्भ



श्रेणी:हीन ग्रह
श्रेणी:क्षुद्रग्रह
श्रेणी:खोये क्षुद्रग्रह
श्रेणी:सौर मंडल
पृथ्वी-समीप वस्तु

[240px|thumb|[४३३ इरोस, एक पृथ्वी-समीप वस्तु]]
240px|thumb|४१७९ तूतातिस, एक ४ किमी लम्बा पृथ्वी-समीप क्षुद्रग्रह
**पृथ्वी-समीप वस्तु** (Near-Earth object) हमारे सौर मंडल में मौजूद ऐसी वस्तुओं को कहा जाता है जो सूरज के इर्द-गिर्द ऐसी कक्षा (ऑरबिट) में परिक्रमा कर रही हो जो उसे समय-समय पर पृथ्वी के समीप ले आती हो। अंतर्राष्ट्रीय खगोलीय संघ की परिभाषा के अनुसार ऐसी वस्तुओं को ही पृथ्वी-समीप कहा जाता है जो अपनी परिक्रमा-पथ में किसी बिन्दु पर सूरज से १.३ खगोलीय ईकाई की दूरी या उस से भी समीप आती हो। सन् २०१५ तक ज्ञात​ पृथ्वी-समीप वस्तुओं की सूची में १०,००० से अधिक पृथ्वी-समीप क्षुद्रग्रह (ऐस्टेरोयड), पृथ्वी-समीप धूमकेतु, सूरज की परिक्रमा करते कई अंतरिक्ष यान और पृथ्वी से दिख सकने वाले उल्का शामिल हैं। वैज्ञानिक मत अब यह बात स्वीकारता है कि ऐसी पृथ्वी-समीप वस्तुएँ हमारे ग्रह से अरबों वर्षों से टकराती आई हैं और उनके इन प्रहारों से पृथ्वी पर अक्सर महान बदलाव आएँ हैं।

## प्रहार संकट
४ मीटर की चौड़ाई वाली वस्तुएँ लगभग एक प्रति वर्ष के दर से पृथ्वी पर प्रहार करती हैं। ७ मीटर के आकार वाली पत्थरीली वस्तुएँ लगभग एक प्रति ५ वर्ष के दर से धरती पर गिरती हैं। इनमें लगभग उतनी ही ऊर्जा होती है जितनी हिरोशीमा पर गिराये गये परमाणु बम की थी, यानि लगभग १५ किलोटन। हर २०००-३००० सालों में १० मेगाटन के धमाके वाले टकराव होते हैं जैसे कि १९०८ में तुंगुस्का घटना में हुआ। एक किमी की चौड़ाई वाली वस्तुएँ हर ५ लाख वर्षों में एक बार पृथ्वी से टकराती हैं और ५ किमी चौड़ी वस्तुएँ हर २ करोड़ वर्षों में एक बार के दर से टकराती हैं।

क​ई वैज्ञानिकों का मानना है कि आज से ६.६ करोड़ साल पहले जिस क्षुद्रग्रह के प्रहार से हुए बदलावों के कारण डायनासोर विलुप्त हो गये उसका व्यास १० किमी या उस से ज़रा अधिक था। इस क्षुद्रग्रह के १८० किमी चौड़े प्रहार क्रेटर के चिह्न आधुनिक मेक्सिको देश के चिकशुलूब शहर के पास स्थित है। अनुमान है कि इस क्रीटेशस-पैलियोजीन विलुप्ति घटना में उस समय पृथ्वी पर उपस्थित हर १ किलोग्राम से अधिक वज़न वाले हर जानवर की मृत्यु हो गई थी।

## इन्हें भी देखें
* क्रीटेशस-पैलियोजीन विलुप्ति घटना
* क्षुद्रग्रह
* प्रहार क्रेटर

## सन्दर्भ


श्रेणी:पृथ्वी-समीप वस्तुएँ
श्रेणी:ग्रहीय रक्षा
कोल्वी गुफा

**कोल्वी गुफा** या **खोल्वी गुफा** कोल्वी गाँव में स्थित एक गुफा है। कोल्वी गाँव जो मुख्य रूप भारतीय राज्य राजस्थान झालावाड़ में आता है। इसेेेे राजस्थान की एलोरा​ की गुफा भी कहते

हैं

यह एक कठोर पहाड़ में बसी एक गुफा है जिसे गौतम बुद्ध की गुफा कहा जाता है। यह गुफा हरियाण्वी वास्तुकला में बनाई गई है। 

## सन्दर्भ

श्रेणी:गुफा
श्रेणी:गौतम बुद्ध की गुफाएँ
४३३ इरोस

240px|thumb|नियर शूमेकर यान द्वारा खींची गई ४३३ इरोस की तस्वीरें
**४३३ इरोस** (433 Eros) एक पत्थरीला पृथ्वी-समीप क्षुद्रग्रह है। क्षुद्रग्रह वर्णक्रम श्रेणियों में यह एक S-श्रेणी क्षुद्रग्रह है, यानि पत्थरीला और सिलिका-युक्त। इसका आकार ३४.४×११.२×११.२ कि॰मी॰ है और १०३६ गैनिमीड (1036 Ganymed) के बाद यह दूसरा सबसे बड़ा पृथ्वी-समीप क्षुद्रग्रह है। इसकी खोज सन् १८९८ में हुई थी और मानवीय अंतरिक्ष यान द्वारा परिक्रमित होने वाला यह पहला क्षुद्रग्रह था। नियर शूमेकर नामक अमेरिकी यान पहले १९९८ में इसके पास से गुज़रा और फिर २००० में इसी यान ने ४३३ इरोस के इर्द-गिर्द कक्षा (ओरबिट) में प्रवेश किया। वैज्ञानिक​ इसकी नज़दीकी से छानबीन कर रहें हैं क्योंकि सम्भव है कि यह दूर-भविष्य में पृथ्वी से टकराये। आकार में यह उस क्षुद्रग्रह से तुलनात्मक है जिसके आज से ६.६ करोड़ साल पहले के प्रहार से हुए बदलावों के कारण डायनासोर विलुप्त हो गये।

## इन्हें भी देखें
* क्षुद्रग्रह
* पृथ्वी-समीप वस्तु

## सन्दर्भ


श्रेणी:पृथ्वी-समीप वस्तुएँ
श्रेणी:क्षुद्रग्रह
शेफ़ाली शाह

**शेफ़ाली शाह** () (जन्म: जुलाई 1972) एक भारतीय टेलीविज़न  तथा फ़िल्म अभिनेत्री है। इन्होंने  कई फ़िल्मों में कार्य किया है। इनके पिता का नाम  "सुधाकर शेट्टी" जो भारतीय रिज़र्व बैंक में कार्य कर चूके है। 

## सन्दर्भ

## बाहरी कड़ियाँ

श्रेणी:अभिनेत्री
श्रेणी:भारतीय अभिनेत्री
श्रेणी:1972 में जन्मे लोग
श्रेणी:जीवित लोग
कोच्चि नगर निगम

**कोच्चि नगर निगम** लगभग 94.88 किलो मीटर जगह की देख रेख करते हैं। इसे 1 नवम्बर 1967 में स्थापित किया गया था।

## इतिहास

लोगों ने 18 अप्रैल 1664 में इसी प्रकर के एक निगम की स्थापना की थी। लेकिन अंग्रेजों ने जब इस जगह पर कब्जा किया तो इस जगह के निगम को पूरी तरह से नष्ट कर दिया और अपने सैनिकों के रहने और हथियार आदि के लिए जगह बना डाला। इसके कई वर्षों के पश्चात 1 नवम्बर 1967 में एक नई नगर निगम की स्थापना की गई।

## सन्दर्भ

## बाहरी कड़ियाँ

श्रेणी:केरल में नगर निगम
नारेड़ा गौत्र

**नारेड़ा गौत्र** मीणा समाज का गोत्र है, इस गोत्र की उत्पत्ति शेर अर्थात बाघ से जुड़ी हुई है,जिसे राजस्थानी भाषा में नाहर कहते हैं, इसी कारण इस गोत्र का नाम नारेड़ा पड़ा।
## नारेड़ा गोत्र वाले मीणाओं के गांव

# टोड़ी खोहरा (तहसील टोडाभीम जिला करौली)
# सवाई माधोपुर जिले का झोंपड़ा गांव
# सवाई माधोपुर जिले का जगमोंदा गांव
# सवाई माधोपुर जिले का बगीना गांव
# टोंक जिले का दत्तवास गांव

## सन्दर्भ

श्रेणी:भारतीय उपनाम
१०३६ गैनिमीड

::*अगर आप के इस से मिलते-जुलते नाम के बृहस्पति ग्रह के उपग्रह के बारे में जानकारी ढूंढ रहे हैं तो [[गैनिमीड (उपग्रह)]] वाला लेख देखिये* 
[240px|thumb|इस चित्र में १०३६ गैनिमीड की कक्षा नीले रंग में है; सबसे बाहरी लाल गोला [बृहस्पति (ग्रह)|बृहस्पति की कक्षा है]]
**१०३६ गैनिमीड** (1036 Ganymed) सबसे बड़ा पृथ्वी-समीप क्षुद्रग्रह है। इसका व्यास (डायामीटर) ३२-३४ किमी है। इसकी खोज १९३४ में हुई थी। हालांकि कई अन्य हीन ग्रहों की कक्षाएँ (ओरबिट) समझना कठिन होती है, १०३६ गैनिमीड की कक्षा स्पष्ट और निर्धरित है। इसका पृथ्वी के पास का अगला आगमन १३ अक्तूबर २०२४ को होगा जब यह हमारे ग्रह से 0.३७४०९७ खगोलीय ईकाईयों (५,५९,६४,१०० किमी यानि ३,४७,७४,५०० मील) की दूरी से गुज़रेगा।

## इन्हें भी देखें
* ४३३ इरोस
* क्षुद्रग्रह
* पृथ्वी-समीप वस्तु

## सन्दर्भ


श्रेणी:पृथ्वी-समीप वस्तुएँ
श्रेणी:क्षुद्रग्रह
१९९१ बीए

**१९९१ बीए** (1991 BA) एक पत्थरीला पृथ्वी-समीप क्षुद्रग्रह है। इसकी खोज १८ जनवरी १९९१ में हुई थी। भूतकाल में यह पृथ्वी से १,६०,००० किमी की दूरी तक पहुँच चुका है, जो धरती-चंद्रमा की दूरी का केवल आधा है। इसका व्यास (डायामीटर) ५-१० मीटर है। अपने छोटे आकार के कारण यह पृथ्वी से तभी देखा जा सकता है जब यह पृथ्वी के पास हो। वर्तमान समय में यह ज्ञात नहीं है कि यह किस स्थान पर है और इसे एक खोया हीन ग्रह श्रेणित किया जाता है। क्योंकि यह भविष्य में पृथ्वी पर प्रहार करने का ख़तरा रखता है, इसलिये इसे सेन्ट्री संकट तालिका में शामिल किया गया है।

## सम्भावित प्रहार संकट
जहाँ तक वैज्ञानिक​ १९९१ बीए की चाल समझ पाये हैं उनका अनुमान है कि इसकी १८ जनवरी २०२३ में पृथ्वी से टकराने की सम्भावना १९,६१,०००-में-एक है। अगर यह पृथ्वी से टकराया तो यह पहले तो ऊपरी वायुमंडल में नागासाकी के परमाणु बम धमाके जैसा विस्फोट करेगा, यानि १९ किलोटन टीएनटी के बराबर। फिर इस धमाके से इसके कई खण्ड बन जाएँगे जो पृथ्वी के किसी स्थान पर बौछार करेंगे। इस तरह की घटनाएँ औसतन हर वर्ष में एक बार होती हैं। ७ अक्तूबर २००८ में इसी से मिलते-जुलते आकार का क्षुद्रग्रह २००८ टीसी३ (2008 TC3) पृथ्वी पर गिरा था और उसके टुकड़े सुडान के कुछ क्षेत्र पर फैल गये थे। २००८ टीसी३ अपने पृथ्वी पर गिरने से एक दिन पहले ही नया खोजा गया था।

## इन्हें भी देखें
* क्षुद्रग्रह
* पृथ्वी-समीप वस्तु

## सन्दर्भ


श्रेणी:पृथ्वी-समीप वस्तुएँ
श्रेणी:क्षुद्रग्रह
क्रीटेशस-पैलियोजीन विलुप्ति घटना

[240px|thumb|एक [क्षुद्रग्रह के पृथ्वी पर प्रहार का काल्पनिक चित्रण]]
[240px|thumb|अमेरिका में मिला यह पत्थर [के-टी सीमा साफ़​ दर्शाता है - बीच की पतली परत में पत्थर के ऊपरी व निचले हिस्सों से १००० गुना अधिक मात्रा में इरिडियम है]]
**क्रीटेशस-पैलियोजीन विलुप्ति घटना** (Cretaceous–Paleogene extinction event), जिसे **क्रीटेशस-टरश्यरी विलुप्ति** (Cretaceous–Tertiary extinction) भी कहते हैं, आज से लगभग ६.६ करोड़ साल पूर्व गुज़रा वह घटनाक्रम है जिसमें बहुत तेज़ी से पृथ्वी की तीन-चौथाई वनस्पति व जानवर जातियाँ हमेशा के लिये विलुप्त हो गई। सूक्ष्म रूप से इसे "के-टी विलुप्ति" (K–T extinction) या "के-पीजी विलुप्ति" (K–Pg extinction) भी कहा जाता है। इस घटना के साथ पृथ्वी के प्राकृतिक​ इतिहास के मध्यजीवी महाकल्प (Mesozoic Era, मीसोज़ोइक महाकल्प) का चाकमय कल्प (Cretaceous Period, क्रीटेशस काल) नामक अंतिम चरण ख़त्म हुआ और नूतनजीव महाकल्प (Cenozoic Era, सीनोज़ोइक महाकल्प) आरम्भ हुआ, जो कि आज तक जारी है।

## प्रस्तावित कारण
दुनिया-भर में समुद्र और धरती पर मिलने वाले पत्थरों में एक पतली लेकिन स्पष्ट परत दिखती है जिसे के-पीजी या के-टी सीमा कहा जाता है। इस परत में इरिडियम नामक धातु की अधिक मात्रा (संकेंद्रण, कॉन्सनट्रेशन​) है, हालांकि यह धातु पृथ्वी की ऊपरी सतहों में तो कम संकेंद्रण में और क्षुद्रग्रहों (ऐस्टरायडों) में अधिक संकेंद्रण में मिलती है। इस से कुछ वैज्ञानिकों ने यह विचार रखा कि सम्भव है कि लगभग ६.६ करोड़ साल पूर्व एक बड़ा क्षुद्रग्रह या धूमकेतु पृथ्वी से आ टकराया हो और इस प्रहार से पैदा हुई परिस्थितियों ने ही क्रीटेशस-पैलियोजीन विलुप्ति को अंजाम दिया हो। उनकी सोच थी कि इस वस्तु के पृथ्वी पर प्रहार के असर तो बुरे थे ही लेकिन उसके तुरंत उपरांत वायु में इतनी धूल व मलबा उछल गया जो वर्षों तक सूरज की किरणों को ज़मीन तक पहुँचने से रोकता रहा। पूरे ग्रह पर अत्यधिक ठंड हो गई और प्रकाश के आभाव से पहले वनस्पति और फिर उन पर निर्भर प्राणी मरने लगे। जब यह प्रहार प्रस्ताव सबसे पहले रखा गया तो इसकी खिल्ली उड़ाई गई लेकिन धीरे-धीरे इसको बल देने वाले सबूत मिलने लगे। १९९० के दशक में मेक्सिको की खाड़ी में चिकशुलूब क्रेटर मिला, जो लगभग १८० किमी चौड़ा था और स्थानीय राख-पत्थर की जाँच से जिसकी आयु भी लगभग ६.६ करोड़ वर्ष पाई गई। वर्तमान काल में आम वैज्ञानिक-मत यही है कि क्रीटेशस-पैलियोजीन विलुप्ति का कारण एक क्षुद्रग्रह प्रहार ही था और पत्थरों मे दिखने वाली के-टी सीमा उसी धटना की निशानी है।

## इन्हें भी देखें
* पृथ्वी-समीप वस्तु
* क्षुद्रग्रह
* प्रहार क्रेटर

## सन्दर्भ


श्रेणी:विलुप्ति घटनाएँ
श्रेणी:के-टी सीमा
श्रेणी:डायनासोर
श्रेणी:जलवायु इतिहास
श्रेणी:सम्भावित प्रहार घटनाएँ
श्रेणी:पेलियोजीन कल्प
श्रेणी:चाकमय कल्प
पबमेड

**PubMed** जिसे **पबमेड** उच्चारित करते हैं जीवविज्ञान व चिकित्सा के शोबों में वैज्ञानिक लेखों का एक मुफ़्त​ कोश है जिसे इन्टरनेट पर खोजा और पढ़ा जा सकता है।

## इन्हें भी देखें
* आर्काइव लेखकोष
* बिबकोड
* डिजिटल वस्तु अभिज्ञापक

## सन्दर्भ


श्रेणी:खुले लेखकोष
चिनमयी

**चिनमयी श्रीपदा** (तमिल :சின்மயி ஸ்ரீபதா) (अंग्रेजी :Chinmayi) एक भारतीय तमिल पार्श्वगायक है जो मुख्य रूप से तमिल फ़िल्मों में ही कार्य करती है। इनके अलाव **चिनमयी** ने कई हिंदी फ़िल्मों भी गाने गाये हैं। 

## सन्दर्भ

श्रेणी:पार्श्वगायक
श्रेणी:गायक
श्रेणी:तमिल गायक
श्रेणी:भारतीय गायक
श्रेणी:जीवित लोग
श्रेणी:तमिलनाडु के लोग
श्रेणी:1984 में जन्मे लोग
चिकशुलूब क्रेटर

[240px|thumb|[युकातान प्रायद्वीप पर चिकशुलूब क्रेटर (लाल रंग का गोला) आधा ज़मीन पर और आधा मेक्सिको की खाड़ी में डूबा हुआ है]]
**चिकशुलूब क्रेटर** (Chicxulub crater) मेक्सिको के युकातान प्रायद्वीप के नीचे दबा हुआ एक प्रहार क्रेटर है। इस क्रेटर का केन्द्र चिकशुलूब नामक मेक्सिकी शहर के समीप स्थित है जिस पर क्रेटर का नाम पड़ा। यह आधा तो ज़मीन पर और आधा मेक्सिको की खाड़ी में डूबा हुआ है। इसका व्यास (डायामीटर) १८० किमी और गहराई क़रीब २० किमी है। इतने बड़े आकार के कारण यह पृथ्वी पर मौजूद सबसे बड़े प्रहार क्रेटरों में गिना जाता है। अनुमान लगाया गया है कि जिस क्षुद्रग्रह के प्रहार से यह बना वह कम-से-कम १० किमी व्यास के आकार का रहा होगा। यहाँ की स्थानीय राख व पत्थर की जाँच से अंदाज़ा लगाया गया है कि इसे बनाने वाला प्रहार आज से लगभग ६.६ करोड़ साल पूर्व गुज़रा।

क्रेटर की ६.६ करोड़ वर्षों की अनुमानित आयु ठीक उस समय से मिलती है जब चाकमय कल्प (Cretaceous Period, क्रीटेशस काल) ख़त्म हुआ और पैलियोजीन कल्प (Paleogene Period) शुरू हुआ। यह के-पीजी सीमा से भी मेल खाता है जो क्रीटेशस कल्प और पैलियोजीन कल्प की भुविज्ञानिक सीमा है। इन सुराग़ों के कारण चिकशुलूब क्रेटर को क्रीटेशस-पैलियोजीन विलुप्ति घटना से सम्बन्धित माना जाता है जिसमें विश्व भर के डायनासोर मारे गये और पृथ्वी की उस समय की लगभग ७५% वनस्पति व जानवर जातियाँ हमेशा के लिये विलुप्त हो गई।

## इन्हें भी देखें
* क्रीटेशस-पैलियोजीन विलुप्ति घटना
* के-पीजी सीमा
* पृथ्वी-समीप वस्तु
* क्षुद्रग्रह
* प्रहार क्रेटर

## सन्दर्भ


श्रेणी:मेक्सिको के प्रहार क्रेटर
श्रेणी:के-टी सीमा
श्रेणी:डायनासोर
श्रेणी:जलवायु इतिहास
श्रेणी:विलुप्ति घटनाएँ
व्यवहारवादी अर्थशास्त्र

**व्यवहारवादी अर्थशास्त्र** (behavioral economics) तथा इससे ही सम्बन्धित 'व्यवहारवादी वित्त' नामक विषय व्यक्तिओं तथा संस्थाओं के आर्थिक निर्णयों पर मनोवैज्ञानिक, सामाजिक, संज्ञानात्मक तथा भावनात्मक घटकों के प्रभावों का अध्ययन करते हैं। 

अमेरिकी अर्थशास्त्री रिचर्ड थेलर को 2017 का नोबेल पुरस्कार उनके व्यवहारवादी अर्थशास्त्रीय चिन्तन के लिए दिया गया है।

## इन्हें भी देखें
*व्यवहारवाद
*व्यवहारवाद (राजनीति विज्ञान)
*डैनियल कान्नमैन

श्रेणी:अर्थशास्त्र
*